ຄວາມສໍາພັນ ລະຫວ່າງ ກຳລັງສະຫະລັດ ແລະ ອັຟການີສຖານ ຍັງເຂັ້ມແຂງ (ເບິ່ງວີດີໂອ)
ນາຍ​ພົນ Allen ​ກ່າວ​​ວ່າ ​ເຖິງ​ແມ່ນ​ຈະ​ມີ​ພາລະ​ທີ່​ລໍາບາກ​ ແລະ​ອັນຕະລາຍ​ຂວາງ​ໜ້າ​ຢູ່​ກໍ​ຕາມ ແຕ່​ກໍ​ມີ​ຄວາມ​ກ້າວໜ້າໂຕຈິງ​ແລະຍືນຍົງ.
ຜູ້ບັນຊາການສູງສຸດຂອງສະຫະລັດແລະອົງການເນໂຕ້ໃນອາຟການີສຖານກ່າວວ່າ ຄວາມສໍາພັນລະຫວ່າງກໍາລັງປະສົມ ແລະກຳລັງອັຟການີສຖານນັ້ນຍັງຄົງເຂັ້ມແຂງ ແລະ ວ່າການປະຕິບັດການທາງທະຫານເພື່ອທັບມ້າງບ່ອນລີ້ຊ່ອນຂອງພວກອາລຄາອີດາຢູ່ໃນ ອັຟການີສຖານນັ້ນກໍາລັງດໍາເນີນໄປຢ່າງບໍ່ລົດລະເຖິງແມ່ນຈະມີເຫດການທີ່ບັ່ນທອນ ຄວາມສໍາພັນເມື່ອໝໍ່ໆມານີ້ກໍຕາມ ນາຍພົນ John Allen ທີ່ເປັນທະຫານມາຣີນສະຫະລັດໄດ້ບອກຄະນະກໍາມະການຂອງ ສະພາຕໍ່າສະຫະລັດ ເມື່ອວັນອັງຄານວານນີ້ວ່າ ຢູ່ໃນສະຖານະການສູ້ລົບປາບປາມພວກ ກໍ່ການຮ້າຍໃດໆກໍຕາມ ຈະມີທັງການປະ ສົບຜົນສໍາເລັດ ແລະການປະເຊີນກັບບັນຫາ ຊຶ່ງປົກກະຕິແລ້ວຈະຢູ່ໃນເວ ລາແລະສະຖານທີ່ດຽວກັນ ນາຍພົນແອລເລນກ່າວວ່າ ກໍາ ລັງໃຈຂອງກອງທັບສະຫະລັດຍັງສູງຢູ່ສະເໜີ ເຖິງແມ່ນໄດ້ເກີດໃນອັນທີ່ທ່ານເອີ້ນວ່າ ເປັນເຫດການທີ່ຊອກຊໍ້າໃຈທີ່ສຸດນັ້ນກໍຕາມ ນາຍພົນ Allen ກ່າວຕໍ່ໄປວ່າ ເຖິງແມ່ນຈະມີພາລະທີ່ລໍາບາກ ແລະອັນ ຕະລາຍຂວາງ ໜ້າຢູ່ກໍຕາມ ແຕ່ກໍມີຄວາມກ້າວໜ້າທີ່ເປັນຈິງແລະຍືນຍົງ ທ່ານນາຍພົນກ່າວອີກວ່າ ກໍາ ລັງຂອງສະຫະລັດແລະອັຟການີສຖານ ໄດ້ສ້າງຄວາມສູນເສຍຢ່າງໜັກຕໍ່ການກໍ່ກະບົດ ແລະວ່າກໍາລັງຂອງອັຟການີສຖານພ້ອມແລ້ວທີ່ຈະເປັນຜູ້ນໍາພາປະຕິບັດກ່ຽວກັບການ ຮັກສາຄວາມປອດໄພຂອງປະເທດຊາດນັ້ນ ນາຍພົນແອລເລນ ບອກຄະນະກໍາມະການວ່າ ທະຫານຂອງກໍາລັງ ປະສົມໄດ້ເສຍຊີວິດ ໄປແລ້ວ 60 ຄົນ ໃນການສູ້ລົບນັບຕັ້ງແຕ່ເດືອນມັງກອນເປັນຕົ້ນມາ ໃນຈໍານວນນັ້ນ ປາກົດວ່າ 13 ຄົນແມ່ນຕາຍຍ້ອນ ນໍ້າມືຂອງກຳລັງຮັກສາຄວາມສະຫງົບຂອງອັຟກາ ນິສຖານ ກຸ່ມເນໂຕ້ກໍາລັງດໍາເນີນການມອບໂອນການຮັກສາຄວາມປອດໄພໃຫ້ແກ່ ກອງທັບອັຟ ການີສຖານ ໂດຍທີ່ກຳລັງສູ້ລົບທັງໝົດຂອງຕ່າງປະເທດ ຕຽມທີ່ຈະຖອນອອກຈາກອັຟ ການີສຖານ ພາຍໃນທ້າຍປີ 2014